Diari Oficial de la Generalitat Valenciana


Sumari del DOGV 2856, del 25-10-1996 (1996/839667)

RESOLUCIÓ de 14 d'octubre de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació de l'Addenda al Conveni subscrit el 26 d'abril de 1995, entre la Generalitat Valenciana (Conselleria d'Educació i Ciència) i l'Ajuntament de Teulada, per al reconeixement de la plena validesa acadèmica oficial dels ensenyaments corresponents a la nova ordenació educativa impartits pel Conservatori Elemental de Música d'aquella localitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2856

Data del DOGV
:   25-10-1996

Secció del DOGV
:   ALTRES DISPOSICIONS

Número del document
:   1996/839667


Data del document
:   14-10-1996

Organisme emissor
:   Conselleria de Presidència

Tipus de document
:   Resolució

RESOLUCIó de 14 d'octubre de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació de l'Addenda al Conveni subscrit el 26 d'abril de 1995, entre la Generalitat Valenciana (Conselleria d'Educació i Ciència) i l'Ajuntament de Teulada, per al reconeixement de la plena validesa acadèmica oficial dels ensenyaments corresponents a la nova ordenació educativa impartits pel Conservatori Elemental de Música d'aquella localitat.   
Subscrita, després de la tramitació prèvia reglamentària, entre la Generalitat Valenciana (Conselleria de Cultura, Educació i Ciència) i l'Ajuntament de Teulada, el 27 de maig de 1996, una Addenda al conveni subscrit el 26 d'abril de 1995 per al reconeixement de la plena validesa acadèmica oficial dels ensenyaments corresponents a la nova ordenació educativa impartits pel Conservatori Elemental de Música d'aquella localitat, i en compliment del que estableix la clàusula tercera de l'Addenda, cal publicar en el Diari Oficial de la Generalitat Valenciana l'esmentada Addenda, que ha quedada inscrita en el Registre de Convenis amb el número 0540/96, i que figura com a annex d'aquesta resolució.  
València, 14 d'octubre de 1996.- La directora general del Secretariat del Govern.  
Addenda al Conveni subscrit el 26 d'abril de 1995, entre la Generalitat Valenciana (Conselleria d'Educació i Ciència) i l'Ajuntament de Teulada, per al reconeixement de la plena validesa acadèmica oficial dels ensenyaments corresponents a la nova ordenació educativa impartits pel Conservatori Elemental de Música d'aquella localitat  
València, 27 de maig de 1996.  
Reunits:  
D'una banda, la Hble. Sra. Marcela Miró Pérez, consellera de Cultura, Educació i Ciència de la Generalitat Valenciana, facultada per a aquest acte mitjançant acord del Govern Valencià de 5 de març de 1996.  
De l'altra, l'alcalde-president de l'Ajuntament de Teulada Sr. José Bertomeu Cabrera, facultat per a aquest acte per l'acord del ple de l'esmentat ajuntament de 10 de novembre de 1995.  
Manifesten:  
I. El 26 d'abril de 1995 es va subscriure un conveni entre la Generalitat Valenciana (Conselleria d'Educació i Ciència) i l'Ajuntament de Teulada, per al reconeixement de la plena validesa acadèmica oficial dels ensenyaments de música de grau elemental corresponents a la nova ordenació educativa, impartits pel Conservatori Elemental de Música de titularitat municipal en l'esmentada localitat.  
II. L'Ajuntament de Teulada ha sol·licitat autorització per a l'ampliació dels seus ensenyaments amb les assignatures de grau elemental del pla que s'extingeix de trompa, violoncel i percussió.  
III. De l'informe de la Unitat d'Inspecció Educativa es desprén que les titulacions presentades per a impartir els ensenyaments sol·licitats s'ajusten al que s'estableix en la legislació vigent aplicable, però que no és possible autoritzar la impartició de l'assignatura de grau elemental de percussió, ja que, d'acord amb el calendari vigent d'aplicació de la LOGSE, eixos ensenyaments ja s'han extingit.  
Per tot això, en virtut de les competències que atorguen el Reial Decret 2093/1983, de 28 de juliol, sobre traspàs de funcions i serveis de l'administració de l'Estat a la Comunitat Valenciana, en matèria d'Educació, i la Llei 7/1985, de 2 d'abril, Reguladora de les Bases de Règim Local, la Conselleria d'Educació i Ciència i l'Ajuntament de Teulada acorden subscriure la següent addenda al conveni signat el 26 d'abril de 1995, d'acord amb les següents  
Clàusules  
Primera  
El Conservatori Elemental de Música de Teulada, de titularitat municipal, amb número de codi 14553054, ampliarà els seus ensenyaments del grau elemental amb les assignatures de trompa i violoncel del pla que s'estingeix, regulat pel Decret 2618/1966, de 10 de setembre.  
Aquests ensenyaments, per als que tindrà plenes facultats acadèmiques, hauràn d'extingir-se d'acord amb el calendari vigent d'aplicació de la LOGSE.  
Segona  
Aquesta addenda surtirà efectes pel que fa al reconeixement de la validesa acadèmica oficial dels ensenyaments que s'amplien, a partir del curs acadèmic 1994/95.  
Tercera  
Aquesta addenda caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més a més de ser publicada en el Diari Oficial de la Generalitat Valenciana.  
Com a prova de conformitat, i per tal de deixar-ne consignat el contingut, les dues parts signen aquesta addenda el dia i en el lloc indicats anteriorment.  
La consellera de Cultura, Educació i Ciència,  
Marcela Miró Pérez  
L'alcalde-president de l'Ajuntament de Teulada,  
José Bertomeu Cabrera